ენია
ენია პატრიშა ბრენანი (Eithne Pádraigín Ní Bhraonáin; დ. 17 მაისი 1961) — ირლანდიელი მომღერალი, კომპოზიტორი, მუსიკოსი და პროდიუსერი. ენიას მუსიკალური კარიერა დაიწყო 1980 წელს, როდესაც იგი პირობითად შეუერთდა საოჯახო ჯგუფ Clannad-ს, შემდეგ კი სოლო-კარიერა დაიწყო. 1986 წელს მან ყურადღება მიიქცია BBC-ზე გასული სერიალით კელტები. მალე 1988 წლის ალბომმა Watermark მომღერალს საერთაშორისო აღიარება მოუტანა. იგი ცნობილი გახდა გამორჩეული ჟღერადობით, მრავალფენოვანი ვოკალური ჰარმონიებით, ხალხური მუსიკის მელოდიებით, სინთეზატორით შექმნილი ფონით და ჰაეროვანი გამოძახილებით. სიმღერებს იგი 10 სხვადასხვა ენაზე ასრულებს. წარმატება ენიას 1990-იან და 2000-იან წლებში ჰქონდა შენარჩუნებული. მისი 2000 წლის ალბომი A Day Without Rain გაიყიდა 15 მილიონი ასლის ოდენობით, და Nielsen SoundScan-ის თანახმად იქცა აშშ-ში 2000-იანი წლების ყველაზე გაყიდვად ნიუ-ეიჯის ჟანრის ალბომად. 2001 წელს მსოფლიო მუსიკის დაჯილდოების ცერემონიაზე ენიას მიენიჭა მსოფლიოს ყველაზე გაყიდვადი მომღერალი ქალის ჯილდო. იგი ითვლება ირლანდიის ყველაზე გაყიდვად სოლო-მუსიკოსად. მისი ჩანაწერები გაყიდული იქნა 75 მილიონზე მეტი ასლის ოდენობით, მათ შორის - 26,5 მილიონი მხოლოდ აშშ-ში, რითაც ენია მოხვდა ყველა დროის ყველაზე გაყიდვად შემსრულებელთა სიაში. მიღებული აქვს ოთხი „გრემი“ და ოსკარის ერთი ნომინაცია.